Han er sønn av tidligere fotballtrener Ronny Geson Gunnarsson. I sine barne- og ungdomsår spilte han først for Pors Grenland, og så Walsall FC. På grunn av anstrengt økonomi ble han løst fra kontrakten i Walsall. Han gikk da til Odd Grenlands junioravdeling, og våren 2012 signerte han proffkontrakt med klubben. Denne kontrakten ble finansiert gjennom prosjektet «Min Spiller», hvor både enkeltpersoner og bedrifter bidro økonomisk. I oktober 2013 meldte Gunnarsson overgang til Vålerenga Fotball som bosmanspiller på en treårskontrakt. Den 31. juli 2015 meldte han overgang til den svenske klubben IF Elfsborg.